**Πως αντιλαμβάνεται ο καθένας την τέχνη;**

Οι περισσότεροι άνθρωποι, πιστεύουν πως τέχνη είναι μόνο το να χορεύεις, να τραγουδάς και να ζωγραφίζεις καλύτερα από τους άλλους συνανθρώπους σου.

Η αντίληψη αυτή κάνει αρκετούς ανθρώπους του κόσμου να νιώθουν αδιάφοροι διότι δεν κατορθώνουν να ζωγραφίζουν, να τραγουδούν ή να χορεύουν εντυπωσιακά και με ταλέντο. Αυτές τους οι σκέψεις τους κάνουν να κλείνονται στον εαυτό τους και να έχουν χαμηλή αυτοπεποίθηση.

Ωστόσο αυτές οι σκέψεις είναι αντικειμενικά λανθασμένες επειδή τέχνη είναι κάτι πολύ περισσότερο από τα τρία παραπάνω παραδείγματα.

Τέχνη είναι να κάνεις ό,τι σου αρέσει και σε κάνει να νιώθεις καλά στον ελεύθερο χρόνο σου ή ακόμη και στην καθημερινή σου ρουτίνα.

Όσο περίεργο και αν ακούγεται, κάποιοι άνθρωποι αντιλαμβάνονται πως το να μαγειρεύεις, να πλέκεις και να κάνεις τις δουλειές του σπιτιού για να φροντίζεις τα άτομα που αγαπάς ,είναι τέχνη,, αν σε χαλαρώνει και σου ανεβάζει τη διάθεση.

Επιπλέον κάποιοι ειδικοί λένε πως τέχνη είναι όταν κάνεις τους φίλους σου, αλλά και θλιμμένα άτομα να γελάνε με την καρδιά τους ή ακόμα και όταν δίνεις σωστές συμβουλές στα άτομα που αγαπάς, σε δύσκολες καταστάσεις της ζωής τους.Αν με αυτό το σκεπτικό και αυτή τη λογική σκέφτονταν οι άνθρωποι τότε θα καταλάβαιναν πως όλοι μέσα τους είναι σπουδαίοι και ξεχωριστοί σε κάτι, διότι συμπεραίνουμε πως το κάθε χάρισμα που κρύβει ο καθένας μας μέσα του είναι μία τέχνη. Αρκεί μόνο να την βρούμε και να την αξιοποιήσουμε.

Ιωαννίδου Θεοδώρα

Μαθήτρια του τμήματος Α2